Χαρούκι Μουρακάμι

Ο Χαρούκι Μουρακάμι (, Κιότο 12 Ιανουαρίου 1949) είναι δημοφιλής σύγχρονος Ιάπωνας συγγραφέας και μεταφραστής. Το έργο του έχει περιγραφεί ως «προσιτό και συγχρόνως εξαιρετικά περίπλοκο».

 Βιογραφία 

Ο Μουρακάμι γεννήθηκε στο Κιότο το 1949 αλλά πέρασε το μεγαλύτερο μέρος της νιότης του στο Κόμπε. Ο πατέρας του ήταν γιος Βουδιστή ιερέα. Η μητέρα του ήταν κόρη εμπόρου από την Οσάκα. Και οι δύο δίδασκαν Ιαπωνική λογοτεχνία.

Από την παιδική του ηλικία ο Μουρακάμι επηρεάστηκε βαθιά από την Δυτική κουλτούρα, ιδίως από τη δυτική μουσική και λογοτεχνία. Μεγάλωσε διαβάζοντας μια σειρά από έργα Αμερικάνων συγγραφέων, όπως ο Κουρτ Βόνεγκατ (Kurt Vonnegut) και ο Ρίτσαρντ Μπρότιγκαν
(Richard Brautigan) και συχνά ξεχωρίζει από άλλους Ιάπωνες συγγραφείς για τις δυτικές του επιρροές.

Ο Μουρακάμι σπούδασε θεατρικές τέχνες σε πανεπιστήμιο του Τόκυο. Η πρώτη του δουλειά ήταν σε ένα κατάστημα δίσκων. Λίγο πριν τελειώσει τις σπουδές του, άνοιξε ένα καφέ-τζαζ μπαρ στο Τόκυο με τη σύζυγο του Γιόκο. Το μπαρ ήταν υπό τη διεύθυνσή τους από το 1974 μέχρι το 1982. Πολλά από τα μυθιστορήματά του έχουν μουσικά θέματα και τίτλους που παραπέμπουν σε κλασσική μουσική (π.χ. Το Κουρδιστό Πουλί). Μερικά από τα μυθιστορήματά του έχουν τίτλους τραγουδιών ( π.χ. τα Dance, Dance, Dance, Νορβηγικό Δάσος (από το Norwegian Wood των Beatles, που αναφέρεται σε ξύλο - στα ελληνικά η λέξη Wood μεταφράστηκε δάσος) και South of the Border, West of the Sun). Είναι επίσης ενθουσιώδης μαραθωνοδρόμος. Έτρεξε τον κλασικό μαραθώνιο της Αθήνας ανάποδα το 1983, ως τμήμα των ταξιδιωτικών του εντυπώσεων για χάρη αντρικού ιαπωνικού περιοδικού.

Ο Μουρακάμι έγραψε το πρώτο του έργο όταν ήταν 29. Έχει πει ότι εμπνεύστηκε ξαφνικά και ανεξήγητα το πρώτο του μυθιστόρημα σε ένα στάδιο ενώ παρακολουθούσε έναν αγώνα μπέιζμπολ το 1978. Όταν τελείωσε το γράψιμό του, το έστειλε σε ένα λογοτεχνικό διαγωνισμό και κέρδισε το πρώτο βραβείο. Ακόμα και σε αυτό το πρώτο έργο του συναντά κανείς πολλά από τα βασικά στοιχεία της μετέπειτα ώριμης γραφής του: δυτικοποιημένο στυλ, ιδιοσυγκρασιακό χιούμορ και συναισθηματική νοσταλγία. Η τεράστια επιτυχία του μυθιστορήματός του Νορβηγικό δάσος (1987) τον έκανε διάσημο στη χώρα του. Τα έργα του έχουν μεταφραστεί σε πολλές γλώσσες σε Ασία, Ευρώπη και Αμερική. Ο ίδιος έχει μεταφράσει στα ιαπωνικά έργα των Φράνσις Σκοτ Φιτζέραλντ, Τρούμαν Καπότε, Τζον Ίρβινγκ και Ρέιμοντ Κάρβερ.

Το 2006 απέσπασε το Βραβείο Φραντς Κάφκα, ενώ το 2009 το Βραβείο Ιερουσαλήμ.

 Εργογραφία 
 Μυθιστορήματα 

 Ιαπωνικό πρωτότυπο Αγγλική μετάφραση Ελληνική μετάφραση Τίτλος Έτος  Τίτλος Έτος Τίτλος Έτος 風の歌を聴けKaze no uta o kike 1979 Hear the Wind Sing 1987/2015  1973年のピンボール1973-nen no pinbōru 1980 Pinball, 1973 1985/2015   羊をめぐる冒険Hitsuji o meguru bōken 1982 A Wild Sheep Chase 1989 Το κυνήγι του αγριοπρόβατου 1993 世界の終りとハードボイルド・ワンダーランドSekai no owari to Hādo-boirudo Wandārando= Sekai no owari & Hard-boiled Wonderland 1985 Hard-Boiled Wonderland and the End of the World 1991 Σκληρή χώρα των θαυμάτων και το τέλος του κόσμου 1996 ノルウェイの森Noruwei no mori 1987 Norwegian Wood 1989/2000 Νορβηγικό δάσος 2007/2012 ダンス・ダンス・ダンスDansu dansu dansu = Dance dance dance 1988 Dance Dance Dance 1994   国境の南、太陽の西Kokkyō no minami, taiyō no nishi 1992 South of the Border, West of the Sun 2000 Νότια των συνόρων, δυτικά του ήλιου 2010 ねじまき鳥クロニクルNejimaki-dori kuronikuru 1994–1995 The Wind-Up Bird Chronicle 1997 Το κουρδιστό πουλί 2005 スプートニクの恋人Supūtoniku no koibito 1999 Sputnik Sweetheart 2001 Σπούτνικ αγαπημένη 2008 海辺のカフカUmibe no Kafuka 2002 Kafka on the Shore 2005 Ο Κάφκα στην ακτή 2015 アフターダークAfutā dāku = After dark 2004 After Dark 2007 Τις μικρές ώρες 2013 1Q84Ichi-kyū-hachi-yon 2009–2010 1Q84 2011 1Q84 2012-2013 色彩を持たない多崎つくると、彼の巡礼の年Shikisai o motanai Tazaki Tsukuru to, kare no junrei no toshi 2013 Colorless Tsukuru Tazaki and His Years of Pilgrimage 2014 Ο άχρωμος Τσουκούρου Ταζάκι και τα χρόνια του προσκυνήματός του 2014

 Διηγήματα 

 Ιαπωνικό πρωτότυπο Αγγλική μετάφραση Ελληνική μετάφραση Τίτλος Έτος Τίτλος Έτος Τίτλος Έτος 象の消滅Zō no shōmetsu (2005) The Elephant Vanishes(17 stories, 1980–1991) 1993 Ο ελέφαντας εξαφανίζεται 2007 神の子どもたちはみな踊るKami no kodomo-tachi wa minna odoru 2000 after the quake(6 stories, 1999–2000) 2002 Μετά το σεισμό 2009 めくらやなぎと眠る女Mekurayanagi to nemuru onna (2009) Blind Willow, Sleeping Woman(24 stories, 1980–2005) 2006 女のいない男たちOnna no inai otokotachi 2014 Men Without Women(6 stories, 2013–2014) 

 Μη μυθοπλαστικά 

 Ιαπωνικό πρωτότυπο Αγγλική μετάφραση Ελληνική μετάφραση Τίτλος Έτος Τίτλος Έτος Τίτλος Έτος アンダーグラウンドAndāguraundo = Underground 1997 Underground 2000   走ることについて語るときに僕の語ることHashiru koto ni tsuite kataru toki ni boku no kataru koto 2007What I Talk About When I Talk About Running 2008 Για τι πράγμα μιλάω όταν μιλάω για το τρέξιμο 2011

 Παραπομπές 

 Εξωτερικοί σύνδεσμοι 

 Βιβλιονέτ, Μουρακάμι, Χαρούκι.

Κατηγορία:Ιάπωνες μυθιστοριογράφοι
Κατηγορία:Ιάπωνες διηγηματογράφοι
Κατηγορία:Ιάπωνες μεταφραστές
Κατηγορία:Ιάπωνες περιηγητές
Κατηγορία:Ιάπωνες δοκιμιογράφοι
Κατηγορία:Μαραθωνοδρόμοι